BSC-LT/ACAData huggingface dataset:
[ca] En aquest treball pretenem fer una anàlisi de la infància en la societat ibera a través de l'estudi de les troballes arqueològiques relacionades amb aquest camp i pertanyents a diversos jaciments ibèrics. L'objectiu és conéixer en la mesura del possible la percepció de la infància que tenia aquesta cultura, així com la consideració dels infants dins de la comunitat, les seues cures, els enterraments, les possibles semblances o diferències entre territoris o períodes, etc. L'anàlisi es centrarà en el registre funerari, on és més fàcil associar els objectes als infants gràcies a la presència de les seues restes òssies, així com en contextos d'hàbitat, on podem trobar objectes relacionats amb els infants, i en les representacions artístiques on apareixen els menuts.

[en] This study aims at analysing infancy within the Iberian society by the means of archaeological finds in many Iberian sites. The purpose is to try to unveil to the extent possible the perception of Iberian infancy. It also tackles the infants themselves, their cares, burials and comparisons to other regions or periods, etc. The analysis will focus on the funerary registry, where it is easier to associate objects with children due to the presence of their bone remains. Seemingly, habitat contexts will also be considered, where we can find objects related to children, as well as artistic representations in which those appear.
[ca] Els dies 8 i 9 d'octubre de 1787, Tortosa va patir la pitjor de les inundacions conegudes fins aquella data. La van provocar el gran cabal del riu Ebre i el fortíssim temporal que va caure sobre el seu tram final i desembocadura. El desastre fou terrible, i la ciutat i el seu entorn van estar submergides sota les aigües durant dies. En aquest article s'estudien les circumstàncies que van provocar aquest esdeveniment extrem, les seves conseqüències, la gestió de la catàstrofe per part dels diferents responsables politico-administratius i la resposta de l'Estat.

[en] On 8-9 October 1787, Tortosa suffered the worst flooding known to date in the area. It resulted from the great flow of the Ebro River and the very heavy storm that hit its final section and mouth. The disaster was terrible and the city and its surroundings were submerged under water for days. This article studies the circumstances that caused this extreme event, its consequences, the management of the catastrophe by the different political-administrative officials and the reaction of the State.
[ca] Aquest article desafia el sentit comú que ens informa que el desenvolupament socioeconòmic, al llarg de la història, ha comportat una millor consciència medi ambiental, una visió comunament acceptada que ha rebut suport teòric de la tesi postmaterialista. A partir d'un estudi qualitatiu –portat a terme a pobles que envolten el Delta de l'Ebre i l'Albufera de València— l'anàlisi d'enquestes que tracten temes mediambiental i l'anàlisi de les petjades ecològica i material, demostrarem com aquesta manera postmaterialista d'entendre el medi ambient, aliena la conscienciació mediambiental de les pràctiques i estils de vida. I el que és encara més importat, aliena la consciència mediambiental del creixement econòmic. Les persones generen un impacte mediambiental major quan diuen estar més preocupades pel medi ambient. L'article assenyala que es fa necessari un canvi en les visions del medi ambient i proposa una representació alternativa amb bases materials que no explote els recursos naturals.

[en] This paper challenges the common sense that socioeconomic development, over history, has brought with it an environmental consciousness, a commonly accepted view which has also derived theoretical support from Inglehart's "postmaterialist values" thesis. For doing so, we have conducted a qualitative study— carried out in villages surrounding the Ebre Delta and Albufera of València—, have analysed surveys —related with environmental issues— and both the ecological and material footprints. We argue that the type of environmental consciousness that is derived from the post materialist thesis is intermeshed with the commodity fetishism. That is somewhat explains how people can isolate their consumerist lifestyles from the environmental impact of these lifestyles. And what is most important, people can alienate their environmental concern from the economic growth. We point out that a change in the social visions of the environment is necessary. We propose an alternative representation that consider the environment as a material value and seeks not to exploit the natural resources.
[ca] Aquest estudi d'un paisatge cultural en un sistema de regadiu tradicional de la província d'Alacant es dugué a terme fent servir tècniques adequades de quantificació i anàlisi del paisatge en el període 1990-2011. Els mètodes utilitzats deriven de l'anàlisi dels canvis espacial i temporal en l'estructura del paisatge de Guardamar del Segura, basant-se en mapes oficials (CORINE Land cover i SIOSE), adaptats a una escala local mitjançant l'ús d'eines SIG. La base de dades creada per a l'anàlisi diacrònica és una peça fonamental per tal d'obtenir una visió clara de l'evolució recent dels usos del sòl en l'àrea d'estudi i conèixer els impactes ecològics derivats de l'abandonament dels usos tradicionals del territori i l'expansió de les àrees urbanitzades. L'objectiu principal d'aquest estudi és posar de manifest que una aproximació integrada a nivell municipal, utilitzant tecnologies SIG, proporciona resultats valuosos per a la planificació de programes de conservació d'un paisatge cultural recentment transformat i considerat molt valuós des d'un punt de vista productiu i patrimonial.

[en] This study of a cultural landscape in a traditional irrigated system of Alicante Province was conducted using appropriate techniques for quantifying and analyzing the recent landscape changes since 1990. Methods were derived from the spatial and temporal landscape structure change analysis of Guardamar del Segura, based on official maps (CORlNE Land cover and SIOSE), and were rendered at a local scale level using GIS tools. The created database for the diachronic GIS analysis is a key piece in order to obtain a clear view of recent land uses evolution in the study area and know the ecological impacts derived from the abandonment of traditional territory uses and the expansion of urbanised areas. The main objective of this study is to emphasize that an approach based on a landscape level and using GIS technologies provides valuable results for planning conservation programs in a cultural landscape recently transformed and considered to be highly valuable from the production and heritage points of view.
[ca] Curial e Güelfa reflecteix la nova conceptualització de l'experiència amorosa difosa per la novel·la sentimental europea del segle XV, caracteritzada pel naturalisme amorós. Aquesta novetat cultural, la nova manera de sentir l'amor i el desamor, anirà acompanyada de la renovació del camp semàntic de l'expressió dels sentiments. En aquest estudi pretenem d'identificar i d'analitzar alguns d'aquests recursos lingüístics de l'expressió dels sentiments en el Curial e Güelfa. Això ens permetrà caracteritzar amb detall la llengua de l'obra, dins del context de l'evolució del cat. antic (s. XIII–XVI) i en contrast amb les altres llengües que podrien haver interferit l'anònim autor, especialment el toscà literari. Aquesta aproximació a l'obra d'una banda ens permet ponderar amb una objectivitat major l'originalitat del text des de la perspectiva lingüística i, en concret, valorar l'esforç que s'hi fa en el camp de l'expressió del sentiment amorós; d'altra banda, l'estudi ens permetrà reforçar amb arguments nous les hipòtesis plantejades fins ara sobre l'autoria i les fonts de l'obra. Per a fer-ho, hem identificat un seguit de construccions lingüístiques vinculades a l'expressió dels sentiments en el Curial e Güelfa, i les hem contrastades amb el català i l'italià coetanis. Per a fer-ho, hem fonamentat les nostres hipòtesis en l'anàlisi de corpus textuals informatitzats: el Corpus Informatitzat de la Gramàtica del Català Antic per al català antic, i el Corpus OVI dell'Italiano antico per a l'italià antic, així com en el buidatge de la lexicografia històrica de referència.

[en] Curial e Güelfa reflects the new conceptualization of the loving experience spread by the European sentimental romance from the XV century, which is characterized by the loving naturalism. This cultural novelty, the new way of feeling love and lack of love, will be accompanied by the renovation of the semantic field in the expression of feelings. The main aim of this study is to identify and analyse some of these linguistic resources for the expression of feelings in Curial e Güelfa. This will allow to characterise the romance language deeply, in the context of the evolution of the ancient Catalan (centuries XIII-XVII) and in contrast to the other languages that could have been interfered in the anonymous author, mainly the literary Tuscan. On the one band, this approach to the work allows weighing the text originality more objectively from a linguistic perspective and, in particular, valuing the effort made in the field of the expression of loving feeling. On the other hand, this study will allow reinforcing the considered hypothesis on the work authorship and sources with new arguments. Therefore, some linguistic constructions linked to the expression of feelings in Curial e Güelfa have been identified and contrasted to the coetaneous Catalan and Italian. To do so, our hypothesis have been both based on the analysis of the computerised textual corpus: the Corpus Informatitzat de la Gramàtica del Català Antic for the ancient Catalan and the Corpus OVI dell' Italiano antico for the ancient Italian, and on the extraction of the reference historical lexicography.
[ca] Es presenten les recerques realitzades en l'assentament romà del Mas d'Alfafar (Muro de l'Alcoi, Alacant). S'ha emprat la combinació de tècniques de prospecció superficial i sondejos arqueològics assistits amb tecnologies geoespacials. Els resultats mostren una ocupació ibèrica datada en l'època final, entre els ss. II-I a.n.e., que va ser reorganitzada a mitjan s. I d.e. amb la construcció d'una casa de camp romana. Les dispersions de ceràmiques en una ampla zona evidencien els usos agrícoles en l'antiguitat.

[en] Herein we present the research work carried out at the Roman settlement site of El Mas d'Alfafar (Muro de Alcoy, Alicante). We have used geospatial technology applied to archaeological survey in combination with a set of excavations. We have documented a Late Iberian occupation, dated in the 2nd-1st centuries BC which was reorganized in the 1st century AD with the construction of a Roman farmstead. The existence of pottery scattering found in the surface of a wide area becomes a clear piece of evidence which let us know about an ancient land-use.
[ca] El següent treball té com a objectiu revisar les col·leccions de materials de les excavacions de F. Rubio durant els anys 80 en el poblat ibèric del Puig d'Alcoi. Gràcies a les recents excavacions desenvolupades entre 2004 i 2012 hem pogut recompondre una àmplia seqüència estratigràfica que mostra l'ocupació de l'hàbitat entre els segles vii i iv a. de C. Els repertoris de les excavacions de Rubio s'adscriuen a les fases reconegudes i completen la documentació recent.

[en] This paper aims to review the material record recovered during the excavations carried out by F. Rubio during the 1980s in the Iberian settlement of El Puig d'Alcoi. Thanks to the recent excavations carried out between 2004 and 2012, we have been able to recompose a wide stratigraphic sequence that shows the occupation between the 7th and 4th cents. BC. Material record from excavations of Rubio is ascribed to the recognized phases and completes the recent documentation.
[ca] El Cabeço de Mariola és un gran assentament fortificat que ha proporcionat documentació de gran interès per a entendre el final de l'època ibèrica i l'inici de la dominació romana (segles ii-i aC) a la franja central mediterrània de la península Ibèrica. A partir de l'anàlisi microespacial de les vivendes i altres espais del poblat, s'identifiquen les funcions i les pràctiques domèstiques desenvolupades. Partint de la descripció detallada, s'analitzen diversos aspectes bàsics de la vida quotidiana d'aquests grups domèstics i el seu paper en la conformació de les formes de vida de la societat ibèrica.

[en] El Cabeço de Mariola is a large, fortified settlement that has provided important data for our understanding of the late Iberian period and the beginning of the Roman occupation (2nd -1st century BC) in the central Mediterranean area of the Iberian Peninsula. From the microspatial analysis of the houses and other spaces of the site, the functions and domestic practices developed are identified. With these detailed description, different aspects of the daily life of the households and their role in shaping the ways of life of the Iberian society are analysed.
[ca] El legislador nacional ha estat incapaç de traslladar, dintre del termini i en la forma escaient, al nostre ordenament jurídic certes directives. De manera que aquest article se centra en la demorada i insòlita incorporació de la Directiva 2015/2302 del Parlament Europeu i del Consell, de 25 de novembre, relativa als viatges combinats i als serveis de viatge vinculats, per la qual es modifiquen el Reglament núm. 2006/2004 i la Directiva 2011/83/UE del Parlament Europeu i del Consell i per la qual es deroga l'anterior Directiva 90/314/CEE del Consell, de 13 de juny de 1990, relativa als viatges combinats, les vacances combinades i els circuits combinats. La seva concreta transposició ha tingut lloc mitjançant la discutible via d'un Reial decret-llei de recent convalidació (RDL 23/2018, de 21 de desembre) després de diverses temptatives fallides i davant el temor de patir la imposició d'una sanció per part de la Comissió Europea, prèvia incoació del corresponent procediment formal d'infracció. Aquest estudi pretén dur a terme una anàlisi crítica i aclarir alguns dels aspectes principals de la nova reforma relatius a la transformació que hi ha hagut en la mateixa noció de viatge combinat, en particular, la integració de determinats conceptes com els serveis de viatge vinculats, les seves eventuals exclusions –establertes o no en l'actual normativa– i altres extrems de rellevància en vista de l'esmentat cos legal i dels principals treballs preparatoris que l'antecedeixen.

[en] The national legislators have been unable to transpose, in time and in form, certain directives to our body of law, specifically focussing current work on the delayed and unusual incorporation of Directive 2015/2302 of the European Parliament and of the Council, of 25 November, concerning package travel and related travel services, through which Regulation no. 2006/2004 and Directive 2011/83/UE of the European Parliament and of the Council are modified and through which the previous Directive 90/314/CEE of the Council, of 13 June 1990 is abrogated, relating to package travel, package holidays and package tours. The specific transposition of the directives has been carried out via the questionable route of a recently validated Royal Decree-Law (RDL 23/2018, of 21 December) after various failed attempts and in consideration of the possibility of a fine being imposed by the European Commission prior to initiation of corresponding formal infringement proceedings. This study aims to carry out a critical analysis and to clarify of some of the new reform's principal aspects relating to the change occurring in the sphere of package travel, particularly the integration of certain concepts such as related travel services, any possible exclusions – whether established or not in current regulations – and other relevant perspectives in view of the recognised body of law and its principal preceding groundwork.
[ca] Estudi que ofereix una aproximació a la figura i la funció de Fortuna com un element intrínsec de les narracions cavalleresques peninsulars 'Tirant lo Blanc' i 'Amadís de Gaula'. Així, s'estudia com s'introdueix i apareix Fortuna en el plànol narratiu i sota quines formes ho fa (personificacions, anticipacions ...). Això permet veure quines són les seues funcions en les històries, amb la qual cosa s'estableix fins a quin punt el destí pot arribar a ser decisiu en el desenvolupament i, sobretot, en el desenllaç d'aquestes. Gràcies a una anàlisi, en els diversos plans de l'acció, de les relacions sentimentals i dels fets militars dels cavallers protagonistes, es determina el grau d'influència de Fortuna en l'èxit o el fracàs de les seues trajectòries vitals. Així mateix, es tracta de donar resposta al perquè d'aquesta influència en ambdues obres, amb el propòsit d'establir el substrat ideològic propi de cadascuna d'elles. Tot això, a través d'un enfocament comparatiu que posa de relleu les semblances i les diferències que presenta aquest recurs en el 'Tirant' i l''Amadís', alhora que permet entendre de quina manera Fortuna es presenta com un element que escapa a l'abast del cavaller i li condiciona les seues aventures, ja que, darrere d'ella, no només s'amaga la tradició literària, sinó també la voluntat creativa i els interessos particulars de cada autor.

[en] This study offers an approach to the figure and role of Fortuna as an intrinsic element of peninsular chivalric stories 'Tirant lo Blanc' and 'Amadís de Gaula'. Thus, we study how to enter and Fortuna appears in the narrative level and in what ways does (personifications, anticipations...). This allows you to see what their roles in the stories, thus establishing how far the target can be instrumental in the development and, above all, in the outcome of the same. Through analysis, at various levels of action, romantic relationships and military events of the Knights players, determine the degree of influence of Fortuna in the success or failure of their life trajectories. Also, we attempt to explain this influence in both works, in order to determine the proper ideological substrate each. All this through a comparative approach that highlights the similarities and differences in this resource introduces 'Tirant' and 'Amadís', while allowing to understand how Fortuna appears as an item that is beyond the scope of the knight and conditions their adventures since, behind her, not only hides the literary tradition, but also the creative will and interests of each author.
[ca] En el present article partirem, en primer lloc, d'una breu anàlisi del model teòric de les intel·ligències múltiples de Howard Gardner (1999), posteriorment hi presentarem un estudi sobre la formació del professorat com a estratègia fonamental per a l'aplicació i desenvolupament del programa Spectrum (Gard-ner-Feldman-Krechemsky, 2000) basat en el model de les IM a partir de la posada en marxa d'un projecte de formació en centres i l'impacte de l'esmentada formació a partir de l'avaluació feta per docents amb alumnes d'Infantil i Primària. Finalment descriurem algunes experiències i propostes per a l'aplicació de la teoria en el context escolar i n'establirem les conclusions que ens permetran ampliar la nostra perspectiva d'actuació i afavoriran aquesta posada en marxa de metodologies i recursos que faciliten la incorporació de la teoria en la práctica.

[en] In the present article, we are going to start with a brief analysis of Howard Gardner's theoretical model of Multiple Intelligences (1999). Later we will show a study about teacher training as a fundamental strategy for the application and development of the program Spectrum (Gardner-Feldman-Krechemsky, 2000) based on the MI model from the implementation of a training project in schools and the impact of that training based on the assessment carried out by teachers with students of kindergarten and elementary. Finally we will describe some experiences and proposals for the application of the theory in the school context and we will establish the conclusions that will allow us to improve our perspective of action taking advantage of the implementation of methodologies and resources that let us incorporate that theory in practice.
[ca] Des del segle IX al segle XI, els víkings van atacar constantment àrees com Anglaterra, Irlanda i Normandia. Durant les primeres fases dels assentaments, el campament víking (anomenat longphort en els annals irlandesos) apareix com un model d'estructura des del qual controlar el territori adjacent a rius i costes. Algunes d'aquestes estructures van evolucionar i es van tornar centres comercials i militars. En alguns casos, es van convertir en centres urbans i van ser el germen de ciutats com Dublín. Aquests campaments són fonamentals per a entendre el desenvolupament d'una fase de ràtzies a una d'assentament. No obstant això, aquests campaments no s'han trobat en altres regions menys estudiades de la diàspora vikinga, com és el cas de Galícia. Galícia va rebre atacs víkings durant tota l'Era vikinga i també va ser poblada per víkings, encara que a molta menys escala que a altres parts de la diàspora. En aquest article, presentaré les similituds dels campaments víkings d'Anglaterra i Irlanda i avaluaré quin tipus d'estructura es podria trobar a Galícia.

[en] From the ninth to the eleventh century, Vikings famously raided areas like England, Ireland and Normandy and started to settle there. In its early phases of activity, the Viking camp, called longhort in Irish annals, appeared and was used as an initial structure from which to control areas adjacent to navigable rivers or to the coast. These structures sometimes evolved into centres of trade and military activity, and in some cases, they became urban centres. However important they are to understanding the progression from raiding to settlement in the Viking diaspora, these camps have not been found in less-studied regions that underwent a long period of Viking contact. That is the case of Galicia, a frequent raiding destination and, as argued in this paper, one that also witnessed the medium- and long-term presence of Vikings, although possibly in much lower numbers than in other areas of the diaspora. In this article, I will present the commonalities of Viking camps in England and Ireland and will assess whether that type of structure should be expected in Galicia.
[ca] En aquest treball pretenem sintetitzar la història de l'ocupació del oppidum ibèric del Puig d'Alcoi a partir de la informació obtinguda en les excavacions desenvolupades entre els anys 2004 i 2012. La seqüència mostra tres fases protohistòriques datades entre els segles VII i IV aC i un episodi medieval islàmic.

[en] In this paper we summarize the settlement history of the Iberian oppidum of El Puig d'Alcoi according to the documentation obtained in the fieldwork carried out between 2004 and 2012. The sequence offers three protohistoric phases dated between the 7th and 4th centuries BC and an Islamic mediaeval episode.